title: Yezhoù kreolek
text: Ur yezh kreolek a zo anezhi ur yezh pidgin diorroet a-hed an amzer ha deuet da vezañ yezh kentañ, pe c'hoazh yezh nemeti, ur strollad tud. 
  
  Abalamour da istor trevadennerezh un nebeud broioù eus Europa emañ diazezet an darn vrasañ eu yezhoù kreolek ar bed war ar saozneg, ar portugaleg, ar galleg hag ar spagnoleg gante ur substrat o tont eus ur yezh lec'hel bennaket. 
  
  Yezhoù eeun eo ar yezhoù pidgin savet war ar prim gant tud na ouzont ket yezh ur strollad tud all hag a rank mont e darempred gante e mod pe vod. 
  
  Ma teu ur yezh pidgin da vezañ ur yezh kreolek avat e vez diorroet ganti ur yezhadur leun ha stabil, dreist-holl dre ma vez desket ar yezh pidgin-se gant ar vugale da yezh kentañ dezhe. N'eo ket dre ret e teufe pep yezh pidgin da vezañ ur yezh kreolek koulskoude, ha mervel a c'hellont ober a-raok bezañ bet desket hag implijet da yezh kentañ gant den.
  
  Perzhioù boutin ar yezhoù kreolek 
  
  Dre studial meur a yezh kreolek dre ar bed e voe diskwelet gant enklaskerion evel Derek Bickerton da skouer ez int heñvel a-walc'h an eil ouzh eben e-keñver o yezhadur. Gant lod e vez implijet ar perzhioù boutin-se kenetreze evit arguzenniñ ez eo gwir damkanoù ar yezhadur hollek. Lod all, avat, a lâr ez eo anat e vefent damheñvel o tont evel m'emaint eus yezhoù europek, heñvel a-walc'h d'o zro en ur arguzenniñ ez eo disheñvel a-walc'h ar yezhoù kreolek hep diazez europek evel an nubieg pe ar sangoeg.
  
  Setu ur roll eus un nebeud yezhoù kreolek e-touez ar re vrudetañ:
  
  Kreolegoù arabek
  
  Nubieg 
  Diazezet war an arabeg ha krouet en XIXvet kantved gant soudarded o tont eus ar Soudan e Kenya hag e Ouganda.
  
  Kreolegoù nederlandek 
  Div yezh kreolek diazezet war an izelvroeg a veze komzet e Guyana: kreoleg Berbice ha kreoleg Skepi. Marv eo an eil hag o vervel emañ eben.
  
  Kreolegoù saoznek
  
  Bislama 
  Yezh vroadel Vanuatu eo ar bislama (anvet a-raok Bêche-la-mar).
  
  Tok Pisin 
  Komzet e Papoua-Ginea Nevez.
  
  Kreoleg Strizh-mor Torres 
  Komzet evel yezh kentañ gant poblañs Strizh-mor Torres.
  
  Kreoleg Jamaika 
  Kaozeet e Jamaika.
  
  Kreolegoù gallek
  
  Kreoleg Haiti 
  Komzet e vez Kreyol ayisyen''' e Haiti dreist-holl.
  
   Kreoleg Maoris 
  Komzet evel yezh kentañ gant 80% eus poblañs Maoris.
  
   Kreolegoù an Antilhez 
  Meur a rannyezh kreolek disheñvel a vez komzet e Martinik, Gwadeloup, Dominika, ha Saint-Lucia.
  
   Kreolegoù alamanek 
  
   Unserdeutsch 
  Komzet dreist-holl e Papoua-Ginea Nevez hag e biz Aostralia. War-nes mervel emañ.
  
   Kreolegoù portugalek 
  
   Kreoloù ar C'hab Glas 
  Meur a rannyezh kreolek a vez komzet er C'hab Glas, diazezet war substratoù o tont eus yezhoù afrikanek disheñvel.
  
   Kreolegoù São Tomé ha Príncipe 
  Teir yezh kreolek diazezet war ar portugaleg a vez komzet e São Tomé ha Príncipe: Forro, Lunguyê ha Lungua N'golá. Ur substrat bantu he deus Lunga N'Golá.
  
   Kriol (pe Crioulo) 
  Ar yezh kreolek kentañ diazezet war ar portugaleg. Komzet e vez e Ginea-Bissau e-lec'h ma talvez da lingua franca'' hag ivez e Senegal.
  
  Papiamento 
  Komzet e Aruba, Curaçao, Bonaire. Levezonet gant ar spagnoleg ivez.
  
  Kreolegoù portugalek-saoznek
  
  Saramakeg 
  Komzet e Surinam. Disheñvel-tre eo deuet ar yezh kreolek-mañ da vezañ e-keñver ar yezhoù orin hag e oa bet savet diwarne. Diorroet he deus ar yezh-mañ ur sistem tonioù zoken.
  
  Sranan Tongo 
  Komzet e Surinam.
  
  Kreoleg
  Yezhoù kreolek